Niels Skousen

Niels Skousen (født 28. januar 1944 i Køln i Tyskland) er en dansk musiker, skribent, guitarist, komponist, skuespiller og poet. Niels Skousen er gift med Linda Wendel (siden 2003)

Niels Skousen debuterede i 1971 med Herfra hvor vi står (tekst og musik). Han blev nomineret til 8 musikpriser for sin CD Dobbeltsyn.

I 1964 startede hans musikalske karriere, med at han hørte Bob Dylan-albummet Another Side Of Bob Dylan. Han købte straks en guitar og begyndte at lære at spille, og samtidigt begyndte han at skrive sange. Denne påvirkning af Bob Dylan har varet hele karrieren: Bl.a. er albummet Dobbeltsyn stærkt påvirket af Dylan men også af Leonard Cohen og Billie Holiday.

Planen var, at han skulle være læge. Han startede da også på studiet men blev draget af Studenterscenen, og karrieren som musiker og skuespiller startede.

Niels Skousen var en del af ungdomsoprøret, idet han sad på Kulturministeriets trappe den 6. juli 1970 og røg hash sammen med bl.a. Klaus Rifbjerg og var blandt andet med som gæst i Young Flowers som både sanger og sangskriver.

I 2006 udkom hans album Daddy Longleg. Albummet blev nomineret til "Årets danske album" ved Danish Music Awards Folk i 2007. Skousen selv blev nomineret til "Årets danske artist (nutidig)", "Årets danske sangskriver" og "Årets danske komponist" ved samme prisuddeling.

Teatre 
 Studenterscenen
 Secret Service, tekstforfatter
 Solvognen, tekstforfatter og medvirkende
 Skousens Rockteater
 Mammutteateret

Orkestre 
 Young Flowers
 Pan, sanger
 Skousen & Ingemann
 Niels Skousen og band, Gert Smedegaard, trommer, Lennart Ginman, bas, Jonas Struck, guitar, Rune Kjeldsen, guitar og Niels Skousen, sang og forskellige instrumenter – februar 2007.

Priser 
 Dan Turèll Medaljen 2023
 Carl Prisen 2015 som Årets Tekstforfatter for teksterne på albummet ”Smil eller dø”
 Steppeulven 2015 som Årets Tekstforfatter
 Gelsted-Kirk-Scherfig-Prisen 2016
 Steppeulven 2003 som Årets danske tekstforfatter, årets sangskriver og årets melodi.
 Niels Skousen præmieredes med 50.000 kr. af Statens Kunstfond i 2006 for Daddy Longleg
 Vinder af Danish Music Award 2003 - Årets Danske Folk Udgivelse: “Dobbeltsyn”

Diskografi

Soloudgivelser 
 Jeg vender mig i sengen, 1973
 Palads af glas, 1976
 Landet rundt, 1980
 Dobbeltsyn, 2002
 Daddy Longleg, 2006
 Live Skousen, 2008
 Lyt til din coach, 2010
 40 år i dansk rock - live fra Store Vega. 2012
 Smil eller dø, 2014
 Hvem er du som kommer imod mig (Playground Music, 2016)
 Døgnet Har 24 Timer, 2019
 Blæsten og Regnen, 2022

 Andre 
 Skousen & Ingemann: Herfra hvor vi står, 1971
 Musikpatruljen: Musikpatruljen, 1972
 Skousen, Ingemann & Møller: Lykkehjulet, 1976
 Solvognen, Elverhøj, Fandens sang, 1976
 Stormfulde højder, 1977
 Skousen & Ingemann: Forbryderalbum, 1978
 Natlægen (rockrevy) (Niels Skousen, Troels Trier, Erik Clausen m.fl.), 1979
 Diverse kunstnere: På danske læber, nummeret "Miraklet", 2004
 Diverse kunstnere: Andersens drømme, numrene "Tåbelige menneske'" (tekst Lars Frost, Musik Nikolaj Nørlund) og Brand (tekst Jørgen Leth, musik Nikolaj Nørlund), 2005

 Bibliografi 
 Sange, 2004, , Samling af samtlige Niels Skousens sange 1970-2004.
 Herfra hvor jeg står'', 2011, , selvbiografi

Kilder

Eksterne henvisninger 
 
 Niels Skousens officielle hjemmeside

Guitarister fra Danmark
Rockmusikere fra Danmark
Skuespillere fra Danmark
Sangere fra Danmark
Komponister fra Danmark
Digtere fra Danmark
Dansksprogede forfattere fra Danmark
Personer i Kraks Blå Bog
Personer fra Köln